**Norun Haugen** (født 1990) er en norsk dyreverner, foredragsholder og forfatter som i fem år gikk undercover i kjøttindustrien som fjøshjelper med flere identiteter. Hun filmet med skjult kamera i 13 svinefjøs for å undersøke levekårene til dyrene på norske gårder. Det hun fant ble vist i dokumentaren *Griseindustriens hemmeligheter* som ble vist på NRK Brennpunkt 19.6.2019.

Filmen dokumenterte systematiske brudd på dyrevelferd og dyr som led på grisefarmer og slakterier, og den utløste nasjonal debatt. Landbruksminister Olaug Bollestad varslet oppvask etter avsløringene og uttalte til Aftenposten: *«Dette var et grusomt syn. Jeg ble både sint og skuffet, fordi jeg hadde forventet noe annet av bøndene.»*

Filmopptakene dokumenterte brudd på lover og regelverk, problematiske holdninger, og bruk av vold mot grisene. 1 629 257 griser ble slaktet i Norge i 2020.

I oktober 2019 mottok Haugen Fritt Ords Honnør-pris sammen med filmteamet fra Piraya Film for avdekking av forholdene i kjøttindustrien. Fritt Ord sa om utmerkelsen: *«Ved å bruke skjult kamera har hun avslørt problematiske holdninger og en rekke systematiske brudd på dyrevelferdsloven – til forskrekkelse både for bransjen og forbrukerne. Dyremishandlingen og holdningene som eksponeres i «Griseindustriens hemmeligheter», er blitt gjenstand for heftig, saklig og konstruktiv diskusjon blant bønder, forbrukere, kjøttbransjen, dyrevernorganisasjoner, politikere og tilsynsorganer.»*

Norun Haugen har en mastergrad i filosofi fra Universitetet i Oslo og skrev sin masteroppgave om dyrevelferd. Hun har tidligere jobbet som lærer, men annonserte høsten 2019 at hun ville bruke all sin tid på landbruksdyrenes rettigheter. I dag engasjerer hun seg på full tid med tre fokusområder: 1) Dyrevelferdskriminalitet, 2) Dyrevelferdsproblemer som skyldes praksis og drift som er i tråd med norsk lov, og 3) Utvikling i landbrukspolitikken.

Bok
---

I mars 2023 ga Haugen ut *Til dyrene – sannheten om norsk dyrevelferd* på Kagge Forlag.

Priser og utmerkelser
---------------------

* Sonia Løchens pris
* Fritt Ords Honnør-pris
* Stiansenprisen
* Subjektprisen: Årets stemme

Referanser
----------

1. ↑  Berg, NTB-Per-Helge. «Landbruksministeren varsler oppvask etter TV-dokumentar om svineprodusenter». *Aftenposten*. Besøkt 16. januar 2020.
2. ↑  Kumano-Ensby, Anne Linn (19. juni 2019). «Grisebønder bryter loven med vitende og vilje». *NRK*. Besøkt 16. januar 2020.
3. ↑  Animalia (Oktober 2020, opplag 2). «Kjøttets tilstand 2020» (PDF). Arkivert fra originalen (PDF) 14. august 2021. Besøkt 14. august 2021.  Sjekk datoverdier i `|dato=` (hjelp)
4. ↑  «Fritt Ords Honnør tildelt Frank Nervik, Norun Haugen, Ola Waagen og Piraya Film». *www.frittord.no*. Besøkt 16. januar 2020.
5. ↑  «Norun Haugen – På innsiden av kjøttindustrien». *Norun Haugen*. Besøkt 16. januar 2020.
6. ↑  05. 07.2019, klokken 06:00 Jon-Fredrik Bækgaard Klausen. «Norun Haugen varsler nye prosjekter». *Nationen*. Arkivert fra originalen 1. september 2019. Besøkt 16. januar 2020.
7. ↑  «Til dyrene | Norun Haugen | ARK Bokhandel». *www.ark.no*. Besøkt 6. mars 2023.
8. ↑  «Norun Haugen får Sonia Løchen-pris». *Dyrevernalliansen* **(norsk)**. Besøkt 16. januar 2020.
9. ↑  «Frank Nervik, Norun Haugen, Ola Waagen og Piraya Film får Fritt Ords Honnør». *www.frittord.no*. Besøkt 16. januar 2020.
10. ↑  «Norun Haugen tildeles Stiansenprisen 2019». *Stiansen Stiftelsen*. 21. november 2019. Arkivert fra originalen 1. desember 2020. Besøkt 16. januar 2020.
11. ↑  Subjekt (18. desember 2019). «Dette er vinnerne av Subjektprisen 2019». *Subjekt*. Besøkt 16. januar 2020.

Eksterne lenker
---------------

* Griseindustriens hemmeligheter (PirayaFilm, vist på NRK 19.6.2019)
* Podcast med Norun Haugen «Undercover-livet og griseindustriens hemmeligheter»[*død lenke*] (Spotify, Power Ladies, Nov. 2019, 68 min.)